b'\n_START_ARTICLE_\nAdis Alem\n_START_PARAGRAPH_\nAdis Alem (amharsko Novi svet, tudi Ed\xc5\xbeeri) je mesto v Etiopiji zahodno od Adis Abebe. Ustanovil ga je negu\xc5\xa1 negasti Menelik II. v 90. letih 19. stoletja kot novo prestolnico Etiopije. Zaradi nasprotovanja diplomatov in plemstva se je Menelik II. vdal in opustil nadaljnjo gradnjo \xc5\xbee v zgodnji fazi, tako da je prestolnica ostala Adis Abeba. Prvo asfaltirano cesto v Etiopiji so zgradili leta 1903 med prestolnico in Adis Alemom. Adis Alem ima po ocenjenih podatkih iz leta 2005 13.423 prebivalcev. Po dr\xc5\xbeavnem \xc5\xa1tetju iz leta 1994 je bilo tedaj \xc5\xa1tevilo prebivalcev 7500._NEWLINE_Mesto je znano po bazili\xc4\x8dni cerkvi Bieta Marjam (Marijina cerkev) in muzeju.'